Document ID: /roh_data/filtered/fineweb-2-filterrobots_roh.jsonl.gz/21090

En quest temp cun restricziuns da corona, forsa er per raschuns da naiv e glatsch, na pon e na vulan bleras e blers betg ir en baselgia per celebrar in servetsch divin. RTR porscha perquai la pussaivladad da tadlar in tal servetsch divin al radio. Igl è in'emissiun speziala cun in pled da l'avat da la claustra da Mustér, Vigeli Monn. Il plevon refurmà da Favugn, Fadri Ratti, prelegia l'evangeli e las supplicas. Il servetsch divin vegn enramà da musica d'orgla e d'ina messa latina chantada a capella d'in chor da la Svizra franzosa. Vitiers datti era duas chanzuns da chors rumantschs, dal Chor masdo da Surmeir e dal Cor da baselgia Müstair.